Traurig
DVD-anmeldelse 

Regi: 
Dennis Lee Med: Ryan Reynolds, Willem Dafoe, Emily Watson Smålåtent, lett selvrettferdig familiedrama - skulle ikke forundre meg om regissør Lee har tatt det gamle «delvis selvbiografisk»-trikset her - med sterk rolleliste (selveste Julia Roberts i en ganske stor birolle). 
Filmen klarer ikke å hente ut potensialet i verken historien eller skuespillerne, og blir spesielt mot slutten en traurig grinefilm med «kunstneriske» ambisjoner. 
Dialogen er oppstyltet og veldig skrevet, og Lee henfaller ofte til enkle grep (unggutten i filmen skal være «følsom», ergo gir vi ham briller store nok til å få ham til å se ut som en ung Woody Allen). 
MORTEN STÅLE NILSEN 
